નેટ, શિફૉન, જ્યૉર્જેટ, જૅકાર્ડ, લાયક્રા, શેન્ટલી નેટ ફૅબ્રિક જેવાં ફૅબ્રિકમાં ફુલ સ્લીવ્ઝનાં બ્લાઉઝ સારાં લાગે છે. ફુલ સ્લીવ્ઝનાં બ્લાઉઝ સીવડાવવા માટે તમારી પાસે સાડી પણ એવી ટાઇપની હોવી જોઈએ. આ પૅટર્ન કોઈ પણ સાડી-પૅટર્ન કે પછી કોઈ પણ સાડી-મટીરિયલમાં સારી લાગતી નથી એમ જણાવતાં સ્મિતા ગાલા કહે છે, ‘આ પૅટર્ન સીવડાવતા સમયે એ પણ ધ્યાન રાખવું કે સાડી બહુ હેવી ન હોવી જોઈએ. જો સાડી હેવી હશે અને એની સાથે તમે ફુલ સ્લીવ્ઝનું બ્લાઉઝ સીવડાવશો તો એ એટલો ઉઠાવ નહીં આપે. આ પૅટર્ન પ્લેન સાડી જેમાં માત્ર બૉર્ડર હોય એમાં સારી લાગશે. એ સિવાય શિફૉન, પ્લેન, ચંદેરી, નેટ, લાયક્રા જેવાં લાઇટવેઇટ ફૅબ્રિકવાળી સાડીઓમાં પણ આ પૅટર્ન સારો લુક આપે છે; પણ પૈઠણી અથવા સાઉથ ઇન્ડિયન જેવી ટિપિકલ સાડીમાં ફુલ સ્લીવ્ઝ એટલી સારી લાગતી નથી.’ ફુલ સ્લીવ્ઝમાં રાઉન્ડ નેક, બોટ નેક, ઑફશોલ્ડર નેક સારા લાગે છે.